Jason
Harris

# Himlens ækvator

Himlens ækvator er en tilsyneladende storcirkel på himmelkuglen. Himlens ækvator er grundplanet i himmelkoordinatsystemet ækvatorsystemet, så det er defineret som de punkter på himlen der har en deklination på 0 grader. Den er også projektionen af jordens ækvator på himlen.

Himlens ækvator og ekliptika står i en vinkel på 23,5 grader på hinanden. De to punkter hvor de skærer hinanden kaldes forårs- og efterårsjævndøgnspunkterne.