# Første skridt med &kmplot;

## Simpelt funktionsplot

Der er en knap med et dropned-felt til at oprette nye plot i sidelinjen til venstre. Klik på den og vælg Kartesisk plot. Tekstfeltet for at redigere nuværende ligning får så fokus. Erstat standardteksten med

    y = x^2

og tryk på returtasten. Det tegner plottet y = x2 i koordinatsystemet. Klik på Opret nyt plot igen, og skriv teksten

    y = 5sin(x)

denne gang, for at få et andet plot.

Klik på én af de linjer du netop har plottet. Nu får krydshårene plottets farve og tilknyttes plottet. Du kan bruge musen til at flytte krydshårene langs med plottet. I statuslinjen for neden af vinduet vises koordinaterne for den nuværende position. Bemærk at hvis plottet berører x-aksen vil roden også blive vist i statuslinjen.

Klik på musen igen så vil krydshåret blive frigivet fra plottet.

## Redigér egenskaber

Lad os lave nogle ændringer af funktionen og ændre farven på plottet.

Funktionseditoren lister alle funktioner du har plottet. Hvis y = x^2 ikke allerede er markeret, markeres det. Her har du adgang til en mængde tilvalg. Lad os skifte navn på funktionen og flytte diagrammet fem enheder nedad. Ændr funktionens ligning til

    parabol(x) = x^2 - 5

og tryk på returtasten. Klik på knappen Udseende længst nede i funktionseditoren, for at ændre farve på linjen, og vælg en ny farve.

Alle ændringer kan fortrydes via Redigér Fortryd.